Den 29-årige nordirer, som Nordjyllands Politi efterlyste offentligt 28. juli, er nu fundet i god behold. Politiet har haft kontakt til manden, som opholder sig i Tyskland af egen fri vilje. - Derfor har vi intet grundlag for at mistænke, at der er sket en forbrydelse i forbindelse med hans afrejse ud af landet. Derfor aflyser vi vores efterlysning af ham, oplyser politikommissær Simon Hjorth Jacobsen. Da han blev efterlyst, var han sidst set på banegården i Aalborg onsdag den 13. juli om eftermiddagen, hvor han formentlig steg ombord på et tog i retning mod København. Den 29-åriges pårørende er underrettet.
Nordjyllands Politi har været i kontakt med manden, som rejste ud af Aalborg af egen fri vilje.